CELEX: 62017TA0128
Language: el
Date: 2018-12-14 00:00:00
Title: Υπόθεση T-128/17: Απόφαση του Γενικού Δικαστηρίου της 14ης Δεκεμβρίου 2018 — Torné κατά Επιτροπής (Υπαλληλική υπόθεση — Υπάλληλοι — Μεταρρύθμιση του ΚΥΚ του 2014 — Άδεια για προσωπικούς λόγους — Παράλληλη πρόσληψη με την ιδιότητα του εκτάκτου υπαλλήλου — Μεταβατικά μέτρα σχετικά με ορισμένες λεπτομέρειες του τρόπου υπολογισμού των συνταξιοδοτικών δικαιωμάτων — Αίτηση εκδόσεως αποφάσεως εκ των προτέρων — Βλαπτική πράξη — Σκοπός των μεταβατικών μέτρων — Εφαρμογή ratione personae — Ανάληψη υπηρεσίας)

11.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/49
            
         
      Απόφαση του Γενικού Δικαστηρίου της 14ης Δεκεμβρίου 2018 — Torné κατά Επιτροπής
      (Υπόθεση T-128/17) (1)
      
      ((Υπαλληλική υπόθεση - Υπάλληλοι - Μεταρρύθμιση του ΚΥΚ του 2014 - Άδεια για προσωπικούς λόγους - Παράλληλη πρόσληψη με την ιδιότητα του εκτάκτου υπαλλήλου - Μεταβατικά μέτρα σχετικά με ορισμένες λεπτομέρειες του τρόπου υπολογισμού των συνταξιοδοτικών δικαιωμάτων - Αίτηση εκδόσεως αποφάσεως εκ των προτέρων - Βλαπτική πράξη - Σκοπός των μεταβατικών μέτρων - Εφαρμογή ratione personae - Ανάληψη υπηρεσίας))
      (2019/C 93/61)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Isabel Torné (Algés, Πορτογαλία) (εκπρόσωποι: S. Orlandi και T. Martin, δικηγόροι)
      
         Καθής: Ευρωπαϊκή Επιτροπή (εκπρόσωποι: αρχικώς G. Berscheid και A.-C. Simon, στη συνέχεια G. Berscheid και L. Radu Bouyon, και τέλος G. Berscheid και B. Mongin)
      
         Παρεμβαίνοντες υπέρ της προσφεύγουσας: Οργανισμός Συνεργασίας των Ρυθμιστικών Αρχών Ενέργειας (εκπρόσωποι: αρχικώς S. Manessi, στη συνέχεια P. Martinet, επικουρούμενοι από τους S. Orlandi και T. Martin, δικηγόρους)· Ευρωπαϊκός Οργανισμός Συνοριοφυλακής και Ακτοφυλακής (εκπρόσωποι: H. Caniard και S. Drew, επικουρούμενοι από τους S. Orlandi και T. Martin, δικηγόρους)· Ευρωπαϊκός Οργανισμός για τη λειτουργική διαχείριση συστημάτων ΤΠ μεγάλης κλίμακας στον χώρο ελευθερίας, ασφάλειας και δικαιοσύνης (εκπρόσωποι: M. Chiodi, επικουρούμενος από τον D. Waelbroeck και την A. Duron, δικηγόρους)· Ευρωπαϊκός Οργανισμός για την Ασφάλεια στη Θάλασσα (εκπρόσωποι: S. Dunlop, επικουρούμενος από τους S. Orlandi και T. Martin, δικηγόρους)· Ευρωπαϊκή Αρχή Τραπεζών (εκπρόσωποι: S. Giordano και J. Overett Somnier)· Ευρωπαϊκή Αρχή Kινητών Aξιών και Αγορών (εκπρόσωποι: A. Lorenzet και N. Vasse, επικουρούμενοι από τους S. Orlandi και T. Martin, δικηγόρους)· και Ευρωπαϊκή Υπηρεσία Υποστήριξης για το Άσυλο (εκπρόσωποι: αρχικώς W. Stevens, στη συνέχεια M. Βίτσα, επικουρούμενοι από την A. Duron, δικηγόρο)
      
         Αντικείμενο
      
      Προσφυγή δυνάμει του άρθρου 270 ΣΛΕΕ, με αίτημα την ακύρωση της αποφάσεως της Επιτροπής περί απορρίψεως της αιτήσεως της προσφεύγουσας της 16ης Δεκεμβρίου 2015 για την έκδοση αποφάσεως εκ των προτέρων καθορισμού της ημερομηνίας κατά την οποία ανέλαβε υπηρεσία κατά την έννοια των μεταβατικών διατάξεων του παραρτήματος ΧΙΙΙ του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης σχετικά με ορισμένες λεπτομέρειες του τρόπου υπολογισμού των συνταξιοδοτικών δικαιωμάτων.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση της Ευρωπαϊκής Επιτροπής της 16ης Απριλίου 2016, η οποία είχε επιβεβαιωθεί με το σημείωμα του Γραφείου Διαχειρίσεως και Εκκαθαρίσεως των Ατομικών Δικαιωμάτων (PMO) της 29ης Απριλίου 2016.
               
            
                  2)
               
               
                  Η Επιτροπή φέρει τα δικαστικά έξοδά της και καταδικάζεται στα έξοδα της Isabel Torné.
               
            
                  3)
               
               
                  Ο Οργανισμός Συνεργασίας των Ρυθμιστικών Αρχών Ενέργειας (ACER), ο Ευρωπαϊκός Οργανισμός Συνοριοφυλακής και Ακτοφυλακής (Frontex), ο Ευρωπαϊκός Οργανισμός για τη λειτουργική διαχείριση συστημάτων ΤΠ μεγάλης κλίμακας στον χώρο ελευθερίας, ασφάλειας και δικαιοσύνης (eu-LISA), ο Ευρωπαϊκός Οργανισμός για την Ασφάλεια στη Θάλασσα (EMSA), η Ευρωπαϊκή Αρχή Τραπεζών (ΕΑΤ), η Ευρωπαϊκή Αρχή Kινητών Aξιών και Αγορών (ESMA) και η Ευρωπαϊκή Υπηρεσία Υποστήριξης για το Άσυλο (EASO) φέρουν τα δικαστικά έξοδά τους.
               
            
         (1)  EE C 129 της 24.4.2017.